《题帷幄元勋册八首 其四》
明代·胡应麟

清秋辽左阵云寒，伐鼓吹笳上将坛。乍见嫖姚屯细柳，俄传都将夺皋兰。

千樯触浪长鲸碎，万弩乘潮巨鳄残。一望越裳天似洗，大标铜柱报金銮。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。